Válur

Válur [] (dänisch Vålen, boarisch weatli: runda Bichi) is a Uatschoft auf d Färöer om Westgstod fo da Haptinsl Streymoy. Om 1. Jenna 2020 hods bei ana Flech fo 6 km2 47 Eiwohna ghob (Dichtn: 7,83 EW/km2). Sei Postleitzoi is FO-358 und es ghead zua Kvívíka Kommune.

S Wuat Válur sted im Nominativ. Im Akkusativ sog ma (á/av) Vál, im Dativ (í/úr) Válinum und im Genitiv (til) Váls. Oan, wos z Válur wohnd, nennd ma Válsmaður (weibli: Válskona, neutral Válsfólk).

 Eadkund 
Válur ligg im Sidn fo da Bucht fo Vestmanna. Es ghead seid oiwei scho zum Vestmannaa Sidlungsgebiet, owa is in da Kommune Kvívík, obwoi Kvívík 5,4 km Luftlinie empfeand is. Aussa dia Uatschoftn grenzt koa Uat mea on Válur. S Duaf gliadad si in zwoa Uatstei: Valur und Nesið (da Londspiz). Duachs Duaf ged d Stross 81, Válavegur, de fo da Stross 21, Vestmannavegurin ozweigg und z Nesið aufhead.

 Gwassa 
Da grejssd Fluss is d Heljareygá (Doikesslboch), Grenzfluss z Vestmanna, gfoigd fo da Breiðá (Broada Boch) und da Gassá (Gasboch), Grenzfluss z Kvívík. Onane Bach hand da Grønagil (Greana Grom) und da Kráagil (Torflogagrom). Bis auf an nomalousn Weiha z Í Kass gibs koane natialichn Seen. Olladings ghead d sidliche Hejftn fom Stausee Heygavatn (Higlsee) z Vagur. Dea ghead mid 19,4 ha zua d grejssan Seen fo Streymoy.

 Beag 
Da hejchste und oanzige Gipfi fo Válur is da Tindur (Spiz, 537 m), wos owa eha a Fuagipfi is zum 613 m houchn Egilsfjall z Kvívík (d Schoatnhejchn is 511 m).

 Gschicht 
mini|S Kroftweak Heygaverkið fua Válur.
Seid won dass Válur gib, is unkloa. Es is ned im Jarðarbókin fo 1584 aufglist, wia d meistn färöischn Uat, owa aa koa Niðursetubygd ausm 19. und 20. Joahunad. Auf da topographischn Koatn F20 1900 iss olladings wia a Uatstei fo Vestmanna doagstejd.

On da Breiðá bfind si s Heygaverkið, s Kroftweak fom Heygavatn. Es hod a Francis/Voith-Turbin, de wos 4,8 MW leist und a Regloawatsfameng fo 12412 MW/Joa hod. D Rouhfoihejchn bedrogg 107 Meta, d Ausbauwossameng 6 m3/s. Da Stausee hod a Voluma fo 2,1 Milliona m3. Es is 1963 fo da Firma SEV baud woan.

Om 1. Novemba 2005 hods d eingne Postleitzoi 358 griagg, zfua iss 350 gweng, de fo Vestmanna.

 Bfejkarung 

 Beleg 

Kategorie:Ort auf den Färöern